**Ministerul Mediului, Apelor si Padurilor**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

 Nr. 7255/4197/

Proiect **DECIZIA ETAPEI DE ÎNCADRARE**

 Ca urmare a solicitării de emitere a acordului de mediu adresate de **COMUNA MOGOSANI**,cu sediul în com. Mogosani, sat Mogosani, str. Principala, nr. 200, jud. Dambovita, înregistrată la sediul Agenției pentru Protecția Mediului (APM) Dâmbovița cu nr. 7255 în data de 08.05.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

 **Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţelor Comisiei de analiză tehnică din data de 04.06.2020 că proiectul **” *Infiintare sistemului de distributie a gazelor naturale pentru UAT Mogosani, judetul Dambovita cu satele apartinatoare : Mogosani, Merii, Cojocaru, Chirca, Zavoiu”***, propus a fi amplasat în com. Mogosani, satele Chirca, Cojocaru, Merii, Mogosani, Zavoiu, jud. Dâmbovița, ***nu se supune evaluării adecvate si nu se supune evaluării impactului asupra mediului*.**

**Justificarea prezentei decizii:**

*I. Motivele pe baza cărora s-a stabilit* ***luarea deciziei etapei de încadrare in procedura*** *de evaluare a impactului asupra mediului sunt următoarele*:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, la pct. 10, lit i „ *instalatii de conducte pentru gaze*”   b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

*II. Motivele pe baza cărora s-a stabilit neefectuarea evaluării adecvate sunt următoarele* :

a)proiectul „Înfiinţarea sistemului de distribuţie a gazelor naturale pentru UAT Mogoşani, judeţul Dâmboviţa cu satele aparţinătoare : Mogoşani, Merii, Cojocaru, Chirca, Zăvoiu”, este amplasat în vecinătatea ariei naturale protejate de interes comunitar, sit de importanţă comunitară (ROSCI0106) şi arie de protecţie specială avifaunistică (ROSPA0161) „Lunca Mijlocie a Argeşului” (distanţa cea mai mică este de aprox. 40 m în zona Zăvoiu, conform coodonatelor Stereo 70).

b)memoriul de prezentare furnizează informaţii privind proiectul (cu precizarea coordonatelor Stereo 70) şi siturile Natura 2000 în vecinătatea cărora este amplasat acesta.

c)pe amplasament şi în imediata vecinătate nu au fost identificate habitate de interes comunitar, suprafeţele de teren nu corespund cerinţelor ecologice şi etologice ale speciilor şi nu au fost identificate exemplare ale speciilor de interes comunitar. Ihtiofauna din râul Argeş nu va fi afectată deoarece nu vor fi evacuări de ape tehnologice. De asemenea, nu sunt prezente asociaţii vegetale care pot constitui habitat de cuibărire/reproducere pentru speciile de păsări sălbatice

d)nu sunt propuse acţiuni care să conducă la: modificări fizice în interiorul ariei naturale protejate, fragmentarea/deteriorarea habitatelor de importanţă comunitară, reducerea numărului speciilor de importanţă comunitară, afectarea stării de conservare a acestora.

e)proiectul nu produce modificări ale dinamicii relaţiilor care definesc structura şi/sau funcţia ariei naturale protejate de interes comunitar.

AGENŢIA PENTRU PROTECŢIA MEDIULUI DÂMBOVIŢA

 Str. Calea Ialomiţei, nr. 1, Târgovişte, Cod 130142

 E-mail: office@apmdb.anpm.ro; tel./fax: 0245213959/0245213944

*Operator de date cu caracter personal, conform Regulamentului (UE) 2016/679*

1. ***Caracteristicile proiectelor***
2. *mărimea proiectului:*

Proiectul are ca obiect, ***Infiintare sistemului de distributie a gazelor naturale pentru UAT Mogosani,*** ***satele Mogosani, Merii, Cojocaru, Chirca, Zavoiu***, lungime totala de 33850 ml, in vederea alimentarii cu gaze naturale a 1417 consumatori casnici si 14 institutii/obiective social-culturale, astfel:

* com. Mogosani – lungime retea – 14160 ml, bransamente cons. casnici – 536 buc, agenti economici – 20 buc, institutii – 6 buc
* sat Zavoiu – lungime retea – 4190 ml, bransamente cons. casnici – 318 buc, agenti economici – 10 buc, institutii – 3 buc
* sat Merii – lungime retea – 7080 ml, bransamente cons. casnici – 252 buc, agenti economici – 14 buc, institutii – 3 buc
* sat Chirca – lungime retea – 1492 ml, bransamente cons. casnici – 54 buc, agenti economici – 3 buc,
* sat Cojocaru – lungime retea – 6928 ml, bransamente cons. casnici – 257 buc, agenti economici – 7 buc, institutii – 2 buc

Conducta de distributie gaze naturale prevazuta se va poza subteran la adancimea de min. 0,9 m; in vederea protejarii conductei, aceasta se va poza intr- un strat de nisip compact cu grosimea de 10 cm, dupa compactare, deasupra conductei se va asterne un strat de nisip de 15-20 cm, apoi se va asterne pamantul rezultat din sapatura in straturi succesive de 20 cm, asigurandu-se compactarea fiecarui strat in parte.

b) *cumularea cu alte proiecte:* nu este cazul;

c) *utilizarea resurselor naturale*: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) *producţia de deşeuri*: deşeurile generate atât în perioada de execuţie cât şi în perioada de funcţionare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada de execuţie, zgomotul va fi generat de utilajele şi mijloacele de transport; lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) *riscul de accident, ţinându-se seama în special de substanţele şi de tehnologiile utilizate*: riscul de accident, pe perioada execuţiei lucrărilor este redus, deoarece nu se utilizează substanţe periculoase, iar alimentarea utilajelor cu carburanţi se face numai la staţiile autorizate; Pentru perioada de funcţionare este prevăzută efectuarea de probe de presiune şi etanşeitate înainte de darea în funcţiune şi program de verificare periodică a traseului în perioada de exploatare.

***2. Localizarea proiectelor***

*2.1. utilizarea existentă a terenului*: terenul pe care se realizează proiectul se află în intravilanul si extravilanul com. Mogosani, categoria de folosință a terenului fiind domeniu public – teren neproductiv ( cai de comunicatii ) ( **domeniul public** **se va reface după terminarea lucrărilor**);

2.2. *relativa abundenţă a resurselor naturale din zonă, calitatea şi capacitatea regenerativă a acestora*: nu este cazul;

2.3. *capacitatea de absorbţie a mediului, cu atenţie deosebită pentru*:

a) zonele umede: pr. Tinoasa;

1. zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [57/2007](http://www.apmbuzau.ro/1_NOUTATI%20Procedura%20EIA%28Dalia%29_SEPT_2009/Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](http://www.apmbuzau.ro/1_NOUTATI%20Procedura%20EIA%28Dalia%29_SEPT_2009/Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii Apelor nr. [107/1996](http://www.apmbuzau.ro/1_NOUTATI%20Procedura%20EIA%28Dalia%29_SEPT_2009/Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [930/2005](http://www.apmbuzau.ro/1_NOUTATI%20Procedura%20EIA%28Dalia%29_SEPT_2009/Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul

i) peisajele cu semnificaţie istorică, culturală şi arheologică: nu este cazul;

***3. Caracteristicile impactului potenţial:***

a) extinderea impactului: aria geografică şi numărul persoanelor afectate: nu este cazul;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă atât pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta;

***Condiţiile de realizare a proiectului****:*

- înainte de începerea lucrărilor, dacă este cazul, se vor anunţa firmele care au instalaţii în vederea identificării cablurilor şi altor instalaţii subterane, prin efectuarea de gropi de sondaj şi stabilirea poziţiei în vederea evitării deteriorării lor;

- se va verifica rezistenţa şi etanşeitatea conductei noi prin efectuarea probelor specifice înainte de branşare; se vor respecta distanţele faţă de zonele de locuit şi faţă de celelalte cabluri şi reţele existente în zonă, conform normativelor în vigoare ;

- se va ţine cont de soluţiile tehnice de execuţie pentru realizare, propuse de proiectant;

 ***Condiţiile de realizare a proiectului* din pdv al evaluarii adecvate:**

* **proiectul propus nu are impact negativ semnificativ asupra integrităţii ariilor naturale protejate de interes comunitar, nu necesită parcurgerea celorlalte etape ale procedurii de evaluare adecvată şi poate fi realizat cu respectarea următoarelor condiţii:**

* respectarea amplasamentului conform planurilor de situaţie anexate documentaţiei şi aplicarea soluţiilor tehnice adoptate în proiect astfel încât impactul asupra habitatelor şi speciilor să fie nesemnificativ;
* respectarea regimului de arie naturală protejată de interes comunitar pentru siturile Natura 2000 ROSCI0106 şi ROSPA0161 “Lunca Mijlocie a Argeşului”;
* lucrările propuse vor fi realizate astfel încât să nu fie afectate alte suprafeţe limitrofe şi vegetaţia specifică;
* nu se vor recolta, captura, ucide, distruge sau vătăma exemplare din specii sălbatice de floră şi faună, protejate la nivel naţional sau internaţional, în oricare dintre stadiile ciclului lor biologic;
* în vederea protejării speciilor de păsări, sunt interzise:

 - uciderea sau capturarea intenţionată, indiferent de metoda utilizată

 - deteriorarea, distrugerea şi/sau culegerea intenţionată a cuiburilor şi/sau

 ouălor din natură

 - perturbarea intenţionată a păsărilor, în special în cursul perioadei de

 reproducere, de creştere, de hibernare şi de migraţie

 - deteriorarea şi/sau distrugerea locurilor de reproducere sau odihnă a

 păsărilor

 - deţinerea exemplarelor din speciile pentru care sunt interzise vânarea şi

 capturarea

 ▪ se interzice introducerea de specii din afara zonei (prădători, competitori sau paraziţi ai

 speciilor protejate de floră şi faună sălbatică, specii exotice sau organisme modificate

 genetic);

* lucrările de refacere a vegetaţiei se vor face cu specii edificatoare pentru zona de luncă;
* nu se vor tăia arborii solitari sau aliniamentele de arbori şi arbuşti care pot constitui loc de refugiu pentru păsările sălbatice;
* interzicerea depozitării deşeurilor de orice fel în alte locuri decât cele special amenajate;
* în situaţia în care apar elemente noi, nespecificate în documentaţie, va fi anunţată Agenţia pentru Protecţia Mediului Dâmboviţa.

**Condiţii impuse pentru organizarea de şantier**:

* beneficiarul împreună cu executantul lucrării vor stabili traseul conductelor, marcându-se pe teren toate punctele de apropiere sau intersecţie a traseului lucrărilor proiectate cu reţelele sau construcţiile subterane existente şi se va asigura accesul la locuinţe;

- materialul excavat pentru realizarea şanţurilor se va depozita pe o singură parte şi va fi folosit ca material de umplutură; la terminarea lucrărilor terenul va fi readus la starea iniţială;

* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* ***titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.***

**Protecţia apelor**

- se vor asigura sisteme controlate de colectare, depozitare şi evacuare a deşeurilor în vederea evitării impurificării apelor de suprafaţă şi subterane;

- pentru traversarea albiei pr. Tinoasa s-a ales varianta subtraversarii prin foraj orizontal dirijat , sectiunea de subtraversare fiind la cca. 3m-4m aval de podul de pe DC 71 (conform plan de situatie).

- reteaua de gaze va avea o lungime totala de cca. 34 km, va fi cu regim de presiune redusa executata din conducte de polietilena de inalta densitate si va fi montata subteran pe domeniul public al comunei Mogosani urmarindu-se traseul drumurilor existente;

Datele constructive ale subtraversarii sunt:

* Lungime subtraversare=39,30m;
* Pe fiecare mal vor fi prevazute vane cu tija de actionare pentru izolarea in caz de avarie a tronsonului.
* Vanele de sectionare se vor monta in afara malurilor albiei la cca. 3,17 m de limita malului stang si la cca. 8 m de limita malului drept.

**Protecţia aerului**

- mijloacele de transport vor fi asigurate astfel încât să nu existe pierderi de material sau deşeuri în timpul transportului; autovehiculele vor avea inspecţia tehnică efectuată prin Staţii de Inspecţie Tehnică autorizate, în vederea reglementării din punct de vedere al emisiilor gazoase în atmosferă;

- se va întocmi şi respecta graficul de execuţie a lucrărilor cu luarea în consideraţie a condiţiilor locale şi a condiţiilor meteorologice;

**Protecția împotriva zgomotului**

- activitatea se va desfăşura după un program stabilit, pentru ca influenţa zgomotului produs de utilaje, asupra obiectivelor învecinate să fie cât mai redusă;

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

**Protecţia solului**

- pământul rezultat din săparea șanțului va fi depozitat provizoriu si apoi refolosit la reumplere;

* după încheierea lucrărilor se va face curăţarea terenului de materialele şi deşeurile rezultate în urma lucrărilor de construcţie;
* în cazul producerii unor poluări accidentale, se vor lua toate măsurile de prevenire şi de combatere a poluărilor accidentale;
* vor fi evitate lucrări care pot duce la degradări ale reţelelor supraterane sau subterane existente în zonă;
* prin lucrările propuse nu sunt necesare tăieri de arbori;

***Modul de gospodărire a deşeurilor***

* deşeurile menajere se vor colecta în europubelă şi se vor preda serviciului de salubritate;
* constructorul este obligat să nu depoziteze în zonă deşeurile rezultate din execuţia lucrării, pământ, pietriş, etc.;
* deşeurile reciclabile rezultate se vor colecta prin grija executantului lucrării, la locul de producere, selectiv pe categorii şi se vor valorifica prin societăţi autorizate în colectarea şi valorificarea acestora;
	+ conform H.G. nr. 856/2002 constructorul are obligaţia să ţină evidenţa strictă a cantităţilor şi tipurilor de deşeuri produse, valorificate sau comercializate şi circuitul acestora;
* spaţiile verzi afectate de amplasamentul conductei şi branşamentului de gaze naturale se va reface şi se va aduce la starea iniţială;
* la finalizarea lucrărilor de construcţii se vor executa lucrări de refacere a solului şi a vegetaţiei aferente, care să se încadreze în aspectul zonei, se va curăţa amplasamentul de toate tipurile de deşeuri generate pe perioada realizări proiectului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată a şantierului vor fi supravegheate:

* buna funcţionare a utilajelor;
* monitorizarea cantităţilor de deşeuri generate;
* refacerea la sfârşitul lucrărilor a zonelor afectate şi aducerea la starea iniţială a terenului afectat de lucrări;
* se vor lua toate măsurile pentru evitarea poluărilor accidentale, iar în cazul producerii unor astfel de incidente, se va acţiona imediat pentru a stopa, controla, izola, elimina poluarea;

***Proiectul propus nu necesită parcurgerea celorlalte etape ale procedurilor de evaluare a impactului asupra mediului.****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV,**

Mircea Nistor

**Şef Serviciu A.A.A., Întocmit ,**

Maria Morcoaşe Laura Gabriela Briceag

**Șef Serviciu C.F.M, Întocmit C.F.M,**

 Elena Ivascu Cornelia Vlaicu